CELEX: 62018TN0750
Language: mt
Date: 2018-12-21 00:00:00
Title: Kawża T-750/18: Rikors ippreżentat fil-21 ta’ Diċembru 2018 – Briois vs Il-Parlament

4.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 82/58
            
         
      Rikors ippreżentat fil-21 ta’ Diċembru 2018 – Briois vs Il-Parlament
      (Kawża T-750/18)
      (2019/C 82/70)
      Lingwa tal-kawża: il-Franċiż
      
         Partijiet
      
      
         Rikorrent: Steeve Briois (Hénin-Beaumont, Franza (rappreżentant: F. Wagner, avukat)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Parlament Ewropew tal-24 ta’ Ottubru 2018 dwar it-talba għat-tneħħija tal-immunità ta’ Steeve Briois (2018/2075 IMM) li tadotta r-rapport tal-Kummissjoni għall-Affarijiet Ġudizzjarji A8-0349/2018;
               
            
                  —
               
               
                  tikkundanna lill-Parlament Ewropew għall-ispejjeż kollha tal-kawża.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv ibbażat fuq ksur tal-Artikolu 8 tal-Protokoll Nru 7 fuq il-Privileġġi u l-Immunitajiet tal-Unjoni Ewropea (iktar ’il quddiem il-“Protokoll”), sa fejn il-kitba ta’ S. Briois li tat lok għal proċeduri kriminali fl-Istat Membru ta’ oriġini tiegħu tikkostitwixxi opinjoni espressa fl-eżerċizzju tal-funzjonijiet parlamentari tiegħu fis-sens tal-imsemmija dispożizzjoni.
               
            
                  2.
               
               
                  It-tieni motiv ibbażat fuq ksur tal-Artikolu 9 tal-Protokoll, sa fejn il-Parlament mar kontra kemm il-kliem kif ukoll l-ispirtu ta’ din id-dispożizzjoni meta adotta d-deċiżjoni li jneħħi l-immunità ta’ S. Briois u għalhekk ivvizzja din id-deċiżjoni b’nullità.
               
            
                  3.
               
               
                  It-tielet motiv ibbażat fuq ksur tal-prinċipji ta’ ugwaljanza fit-trattament u ta’ amministrazzjoni tajba.
                  Fl-ewwel lok, ir-rikorrent iqis li l-Parlament l-prinċipju ta’ ugwaljanza fir-rigward tiegħu billi ttrattah b’mod differenti minn deputati li jinstabu f’sitwazzjonijiet paragunabbli u b’dan il-mod, dan tal-aħħar, kiser ukoll il-prinċipju ta’ amministrazzjoni tajba li jippreżupponi l-obbligu li l-istituzzjoni kompetenti teżamina, bir-reqqa u imparzjalment, l-elementi kollha rilevanti tal-każ inkwistjoni.
                  Fit-tieni lok, ir-rikorrent iqis li serje ta’ indizji tippermetti li jiġi kkonstatat każ ta’ fumus persecutionis fil-konfront tiegħu.